สำนักงานคณะกรรมการการรักษาความมั่นคงปลอดภัยไซเบอร์แห่งชาติ วางระบบป้องกันความเสี่ยงด้านสาธารณสุข 15 โรงพยาบาลนำร่อง
พลอากาศตรี อมร ชมเชย เลขาธิการคณะกรรมการการรักษาความมั่นคงปลอดภัยไซเบอร์แห่งชาติ กล่าวว่า ได้หารือกับนายแพทย์อนันต์ กนกศิลป์ ผู้อำนวยการศูนย์เทคโนโลยีสารสนเทศและการสื่อสาร สำนักงานปลัดกระทรวงสาธารณสุข ในการสนับสนุนการจัดตั้ง Sectorial CERT ด้านสาธารณสุข  โดยการสนับสนุนการจัดตั้ง Healthcare CERT ภายใต้โครงการการจัดตั้ง Sectorial CERT ด้านสาธารณสุข และโครงการศูนย์เฝ้าระวัง ป้องกันและรับมือ ภัยคุกคามทางด้านไซเบอร์ สำหรับโรงพยาบาลรัฐ ระยะที่ 1 เพื่อป้องกันความเสี่ยงจากภัยคุกคามทางด้านไซเบอร์ต่อโรงพยาบาลรัฐที่อาจจะเกิดขึ้น  เป็นการสร้างระบบป้องกัน ตรวจจับ วิเคราะห์ และโต้ตอบต่อภัยคุกคามให้กับโรงพยาบาลเพื่อเตรียมความพร้อมในการรับมือเหตุการณ์ฉุกเฉินทางคอมพิวเตอร์ของหน่วยงานโครงสร้างฟื้นฐานสำคัญทางสารสนเทศ ด้านสาธารณสุข ให้กับหน่วยงานด้านสาธารณสุขและโรงพยาบาลจำนวน 15 แห่ง และการพัฒนาศักยภาพของบุคลากรให้มีความพร้อมในการรับมือกับภัยคุกคามทางด้านไซเบอร์ให้กับหน่วยงานด้านสาธารณสุขอีกด้วย